pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมช.สมชาย กล่าวปาฐกถาในงาน 1ST Thailand Sweet Corn Conference
วันอังคารที่ 12 กุมภาพันธ์ 2562
รมช.สมชาย กล่าวปาฐกถาในงาน 1ST Thailand Sweet Corn Conference
รมช.สมชาย กล่าวปาฐกถาในงาน 1ST Thailand Sweet Corn Conference
วันที่ 11 กุมภาพันธ์ 2562 นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานและองค์ปาฐกถาในงาน 1ST Thailand Sweet Corn Conference โดยมี นายองอาจ กิตติคุณชัย อุปนายกและประธานกลุ่มผู้ผลิตข้าวโพดหวาน สมาคมผู้ผลิตอาหารสําเร็จรูป ให้การต้อนรับ ณ ห้องบอลล์รูม 1 โรงแรมเชอราตัน สุขุมวิท กรุงเทพฯ
รัฐมนตรีช่วยว่าการกระทรวงอุตสาหกรรมกล่าวว่า “อุตสาหกรรมอาหาร และอุตสาหกรรมเกษตรของไทย มีบทบาทสําคัญ ในการขับเคลื่อนระบบเศรษฐกิจของประเทศ ที่ช่วยส่งเสริมให้ผลผลิตทาง การเกษตรมีมูลค่าเพิ่มสูงขึ้น ด้วยการแปรรูปเป็นผลิตภัณฑ์เพื่อจําหน่ายทั้งในและต่างประเทศ ปัจจุบัน กระทรวงอุตสาหกรรม กําลังดําเนินการผลักดันมาตรการ ในการพัฒนาอุตสาหกรรมแปรรูปอาหาร ระยะ 10 ปี เพื่อเป็นกลไกขับเคลื่อน การพัฒนาเศรษฐกิจของประเทศ และสอดคล้องกับยุทธศาสตร์ในการขับเคลื่อนประเทศไทยในระยะ 20 ปี  โดยกําหนดเป้าหมายให้ “ไทยเป็นศูนย์กลางการผลิตอาหารอนาคตแห่งอาเซียน ขับเคลื่อนเศรษฐกิจฐานราก” เพื่อเป็นกลไกขับเคลื่อนการเติบโตทางเศรษฐกิจ และขับเคลื่อนส่วนรวมอย่างเท่าเทียมและทั่วถึง เพื่อให้เกษตรกร ผู้ประกอบการ ตลอดทั้งห่วงโซ่อุปทานของอุตสาหกรรมแปรรูปอาหารได้รับประโยชน์และเป็นการกระจายรายได้ เพิ่มขีดความสามารถในการปรับตัวและการแข่งขันของผู้ประกอบการอาหารไทย โดยจะดําเนินการสร้างปัจจัยที่นําไปสู่เป้าหมายการพัฒนาอุตสาหกรรมอาหาร หรือที่เรียกว่า “การสร้างยกกําลัง 4” คือ 1. สร้างนักรบอุตสาหกรรมอาหารพันธุ์ใหม่ (New Food Worriers) 2. สร้างนวัตกรรมอาหารอนาคต (Future Food Innovation) 3. สร้างโอกาสทางธุรกิจ (New Marketing Platform) 4. สร้างปัจจัยพื้นฐานให้เอื้อต่อการพัฒนาอุตสาหกรรมอาหาร เพื่อสร้างปัจจัยเอื้อสู่การพัฒนาอุตสาหกรรมอาหารของไทย และลดอุปสรรคในการประกอบธุรกิจ (Ease of Doing Business) การดําเนินมาตรการทั้ง 4 ด้าน จะช่วยผลักดันให้เกิดการพัฒนาผู้ประกอบการในทุกระดับ มีการสร้างมูลค่าเพิ่มด้วยเทคโนโลยีและนวัตกรรม มีการแปรรูปอาหารพร้อมรับประทานและอาหารอนาคตมากขึ้นเพื่อจําหน่ายทั้งตลาดในประเทศและตลาดส่งออก รวมถึงการเป็นศูนย์กลางการผลิตอาหารอนาคตของอาเซียน โดยมีการกระจายการสร้างอาชีพและรายได้สู่ระดับชุมชน ทําให้เกิดการสร้างความเข้มแข็งให้เศรษฐกิจภายในประเทศด้วย”
รัฐบาลไทย-ข่าวทำเนียบรัฐบาล-รมว.วธ.พิธีเปิด "โครงการพัฒนาสมรรถนะพระสอนศีลธรรมตามแนวทางปรัชญาเศรษฐกิจพอเพียงและการเสวนา“แนวทางการน้อมนำหลักปรัชญาเศรษฐกิจพอเพียงสู่สถานการศึกษาด้วยหลักธรรมทางพระพุทธศาสนา”
วันพุธที่ 7 มิถุนายน 2560
รมว.วธ.พิธีเปิด "โครงการพัฒนาสมรรถนะพระสอนศีลธรรมตามแนวทางปรัชญาเศรษฐกิจพอเพียงและการเสวนา“แนวทางการน้อมนําหลักปรัชญาเศรษฐกิจพอเพียงสู่สถานการศึกษาด้วยหลักธรรมทางพระพุทธศาสนา”
พิธีเปิด "โครงการพัฒนาสมรรถนะพระสอนศีลธรรมตามแนวทางปรัชญาเศรษฐกิจพอเพียงและการเสวนา“แนวทางการน้อมนําหลักปรัชญาเศรษฐกิจพอเพียงสู่สถานการศึกษาด้วยหลักธรรมทางพระพุทธศาสนา”
วันจันทร์ที่ ๒๙ พฤษภาคม ๒๕๖๐ เวลา ๑๓.๓๐ น. นายวีระ โรจน์พจนรัตน์ รัฐมนตรีว่าการกระทรวงวัฒนธรรมเป็นประธานฝ่ายฆราวาส ในพิธีเปิด "โครงการพัฒนาสมรรถนะพระสอนศีลธรรมตามแนวทางปรัชญาเศรษฐกิจพอเพียงและการเสวนา“แนวทางการน้อมนําหลักปรัชญาเศรษฐกิจพอเพียงสู่สถานการศึกษาด้วยหลักธรรมทางพระพุทธศาสนา” โดยมีพระพรหมบัณฑิต อธิการบดีมหาวิทยาลัยมหาจุฬาลงกรณราชวิทยาลัย เป็นประธานฝ่ายบรรพชิต พร้อมด้วย ดร.ฉวีรัตน์ เกษตรสุนทร ผู้ช่วยรัฐมนตรีประจํากระทรวงวัฒนธรรม นายมานัส ทารัตน์ใจ อธิบดีกรมการศาสนา ผู้บริหารกระทรวงวัฒนธรรม สื่อมวลชน ผู้บริหาร เเละเจ้าหน้าที่กรมการศาสนา เข้าร่วมในพิธี ณ อาคารหอประชุม มวก. ๔๘ พรรษา มหาวชิราลงกรณ มหาวิทยาลัยมหาจุฬาลงกรณราชวิทยาลัย อําเภอวังน้อย จังหวัดพระนครศรีอยุธยา
โครงการพัฒนาสมรรถนะพระสอนศีลธรรมตามแนวทางปรัชญาเศรษฐกิจพอเพียงและการเสวนา“แนวทางการน้อมนําหลักปรัชญาเศรษฐกิจพอเพียงสู่สถานการศึกษาด้วยหลักธรรมทางพระพุทธศาสนา ​เป็นโครงการภายใต้กองทุนเผยแผ่พระพุทธศาสนาเฉลิมพระเกียรติ ๘๐ พรรษา ซึ่งกระทรวงวัฒนธรรม โดยกรมการศาสนา ร่วมกับ มหาวิทยาลัยมหาจุฬาลงกรณราชวิทยาลัย จัดขึ้นเพื่อพัฒนาศักยภาพของพระสอนศีลธรรม ในสังกัด มจร. และ สังกัดมหาวิทยาลัยมหามกุฏราชวิทยาลัย (มมร.) จํานวน ๑,๒๐๐ รูป ซึ่งสอนอยู่ในสถานศึกษาของกระทรวงศึกษาธิการ (ศธ.) โดยมุ่งเน้นให้นําหลักปรัชญาของเศรษฐกิจพอเพียง และคุณธรรม ๔ ประการ คือ พอเพียง วินัย สุจริต จิตอาสา ซึ่งสอดคล้องกับแผนแม่บทส่งเสริมคุณธรรมแห่งชาติ ฉบับที่ ๑ (พ.ศ.๒๕๕๙-๒๕๖๔) ในการนําศาสนา วัฒนธรรม และความเป็นไทย มาสร้างสรรค์สังคมไทยให้เกิดความเข้มแข็งอย่างมีคุณภาพและคุณธรรมตามยุทธศาสตร์ประชารัฐของรัฐบาลที่ต้องการให้ “คุณธรรมนําการพัฒนา” โดยนําหลักคุณธรรม ๔ ประการจากพระบรมราโชวาทของพระบาทสมเด็จพระปรมินทรมหาภูมิพลอดุลยเดช บรมนาถบพิตร มาสร้างสังคมแห่งคุณธรรมตามแผนยุทธศาสตร์ชาติ ๒๐ ปี โดยมุ่งหวังที่จะเห็น ๓ สถาบันหลักของชาติ คือ ชาติ ศาสนา และพระมหากษัตริย์ มีความเข้มแข็ง เป็นฐานรากเชื่อมร้อยให้บ้านเมืองสมานฉันท์และมั่นคงอย่างยั่งยืน
รัฐบาลไทย-ข่าวทำเนียบรัฐบาล-นายกรัฐมนตรีระบุไม่ได้ใช้งบประมาณ จ้างศิลปินดารามาช่วยประชาสัมพันธ์โครงการรัฐบาล แต่เป็นจิตอาสาเพื่อสร้างการรับรู้ต่อนโยบายของรัฐบาล
วันอังคารที่ 4 กันยายน 2561
นายกรัฐมนตรีระบุไม่ได้ใช้งบประมาณ จ้างศิลปินดารามาช่วยประชาสัมพันธ์โครงการรัฐบาล แต่เป็นจิตอาสาเพื่อสร้างการรับรู้ต่อนโยบายของรัฐบาล
นายกรัฐมนตรีระบุไม่ได้ใช้งบประมาณ จ้างศิลปินดารามาช่วยประชาสัมพันธ์โครงการรัฐบาล แต่เป็นจิตอาสาเพื่อสร้างการรับรู้ต่อนโยบายของรัฐบาล
วันนี้ (4 กันยายน 2561) เวลา 14.10 ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีให้สัมภาษณ์ถึงกรณีการตั้งข้อสังเกตในการใช้งบประมาณประชาสัมพันธ์โครงการรัฐบาล และโปรโมทตัวนายกรัฐมนตรี โดยเฉพาะการนําศิลปินดารามาร่วมโครงการสร้างไทยไปด้วยกัน ถือเป็นการหาเสียงหรือไม่ นายกรัฐมนตรีกล่าวว่า การที่เชิญศิลปินดารามาในวันนี้ ไม่ได้เสียงเงินซักบาทเดียว เขามาช่วยฟรี ๆ ส่วนที่ถามว่าเป็นการโปรโมทตัวนายกรัฐมนตรีหรือไม่นั้น เรื่องนี้เคยพูดไปแล้ว ว่าไม่ได้มาโปรโมทตัวนายกรัฐมนตรี แต่มาสร้างการรับรู้และเข้าใจนโยบายของรัฐบาล เข้าใจการทํางานในปัจจุบัน
นายกรัฐมนตรีกล่าวต่อไปว่า ต้องย้อนไปยังคําถาม ว่าอนาคตทางการเมืองของตนอยู่ตรงไหน มันจําเป็นหรือไม่ที่จะต้องโปรโมทตัวเอง ในเมื่อทุกวันที่ผ่านมาก็พูดเองอยู่แล้ว และก็เป็นอย่างนี้ทุกรัฐบาล คนเป็นนายกรัฐมนตรี เขาก็พูดในขณะที่เป็นหัวหน้าพรรคด้วยซ้ําไป ซึ่งทุกพรรคก็ทําเช่นนี้ แต่ยืนยันว่ารัฐบาลนี้ไม่ได้ทําแบบนั้น แต่เพียงต้องการให้ประชาชนได้รับรู้ว่า รัฐบาลได้ทํางานอะไรไปบ้าง และประชาชนจะเข้าถึงสิ่งเหล่านี้ได้อย่างไร วันนี้ต้องสร้างความร่วมมือและเข้าใจกับทุกคนให้ได้ ถือเป็นการประชาสัมพันธ์งานของรัฐบาล ด้วยการให้ข้อมูลข่าวสารที่เป็นประโยชน์ ที่ทุกคนควรรู้ ไม่ใช่การหาเสียง
---------------------------------------------------------------
รัฐบาลไทย-ข่าวทำเนียบรัฐบาล-บก. เผยเบิกจ่าย 2 เดือนแรก กว่า 6 แสนล้านบาท
วันพุธที่ 13 ธันวาคม 2560
บก. เผยเบิกจ่าย 2 เดือนแรก กว่า 6 แสนล้านบาท
กรมบัญชีกลางเผยผลการเบิกจ่ายในช่วง 2 เดือนแรกของปีงบประมาณ 2561 เบิกจ่ายได้ 635,143 ล้านบาท หรือคิดเป็นร้อยละ 21.90 พร้อมมอบหมายให้ข้าราชการกรมบัญชีกลางติดตามเร่งรัดการก่อหนี้ และการเบิกจ่ายเงินของส่วนราชการต่างๆ
กรมบัญชีกลางเผยผลการเบิกจ่ายในช่วง 2 เดือนแรกของปีงบประมาณ 2561 เบิกจ่ายได้ 635,143 ล้านบาท หรือคิดเป็นร้อยละ 21.90 พร้อมมอบหมายให้ข้าราชการกรมบัญชีกลางติดตามเร่งรัดการก่อหนี้ และการเบิกจ่ายเงินของส่วนราชการต่างๆ ให้เป็นไปตามมาตรการเพิ่มประสิทธิภาพการใช้จ่ายเงินงบประมาณรายจ่าย ประจําปี 2561 คาดผลการเบิกจ่ายได้ตามเป้าหมายในสิ้นไตรมาสแรก
นางญาณี แสงศรีจันทร์ รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยผลการเบิกจ่ายงบประมาณรายจ่ายประจําปี 2561 ตั้งแต่วันที่ 1 ตุลาคม - 30 พฤศจิกายน 2560 ว่า เบิกจ่ายงบประมาณภาพรวมได้จํานวน 635,143 ล้านบาท ของวงเงินงบประมาณ 2,900,000 ล้านบาท หรือคิดเป็นร้อยละ 21.90 สูงกว่าเป้าหมายร้อยละ 0.93 (เป้าหมายร้อยละ 20.97) โดยแบ่งเป็นการเบิกจ่ายรายจ่ายประจํา จํานวน 583,794 ล้านบาท ของวงเงินงบประมาณ 2,240,219 ล้านบาท หรือคิดเป็นร้อยละ 26.06 สูงกว่าเป้าหมายร้อยละ 3.21 (เป้าหมายร้อยละ 22.85) ขณะที่รายจ่ายลงทุน (กรณีไม่รวมงบกลาง) เบิกจ่ายได้ จํานวน 51,349 ล้านบาท ของวงเงินงบประมาณ 577,298 ล้านบาท หรือคิดเป็นร้อยละ 8.89 ต่ํากว่าเป้าหมายร้อยละ 5.72 (เป้าหมายร้อยละ 14.61)
สําหรับเงินงบประมาณที่กันไว้เบิกเหลื่อมปี เบิกจ่ายแล้ว จํานวน 43,406 ล้านบาท ของวงเงินงบประมาณ 299,105 ล้านบาท หรือคิดเป็นร้อยละ 14.51 โดยก่อหนี้แล้วจํานวนทั้งสิ้น 199,003 ล้านบาท หรือคิดเป็นร้อยละ 66.53
โฆษกกรมบัญชีกลาง กล่าวเพิ่มเติมว่า เพื่อให้การเร่งรัดการเบิกจ่ายเงินงบประมาณรายจ่าย ประจําปี 2561 เป็นไปอย่างมีประสิทธิภาพ กรมบัญชีกลางได้มอบหมายให้ข้าราชการของกรมติดตามเร่งรัดการเบิกจ่ายเงิน และการก่อหนี้ของส่วนราชการที่ได้รับมอบหมาย รวมทั้งช่วยแก้ไขปัญหาอุปสรรคให้สามารถเบิกจ่ายเงินได้คล่องตัว และเป็นไปตามเป้าหมาย
รัฐบาลไทย-ข่าวทำเนียบรัฐบาล-สธ. ชื่นชมเขตสุขภาพที่ 9 ประสานขอรับบริจาคอวัยวะได้สูงสุดระดับเขต
วันจันทร์ที่ 4 มิถุนายน 2561
สธ. ชื่นชมเขตสุขภาพที่ 9 ประสานขอรับบริจาคอวัยวะได้สูงสุดระดับเขต
กระทรวงสาธารณสุข ชื่นชมการดําเนินงานเขตสุขภาพที่ 9 ประสานขอรับบริจาคอวัยวะจากผู้เสียชีวิตจากภาวะสมองตายได้สูงสุดระดับเขต
กระทรวงสาธารณสุข ชื่นชมการดําเนินงานเขตสุขภาพที่ 9 ประสานขอรับบริจาคอวัยวะจากผู้เสียชีวิตจากภาวะสมองตายได้สูงสุดระดับเขต
วันนี้ (4มิถุนายน2561) ที่โรงพยาบาลมหาราชนครราชสีมา จ.นครราชสีมา นายแพทย์โสภณ เมฆธน ที่ปรึกษารัฐมนตรีว่าการกระทรวงสาธารณสุข นายแพทย์ไพศาล ดั่นคุ้ม ผู้ตรวจราชการกระทรวง นายแพทย์สมยศ ศรีจารนัย สาธารณสุขนิเทศก์ เขตสุขภาพที่4ประธานคณะทํางานพัฒนาระบบบริจาคและปลูกถ่ายอวัยวะกระทรวงสาธารณสุข นายแพทย์วิศิษฏ์ ฐิตวัฒน์ผู้อํานวยการศูนย์รับบริจาคอวัยวะสภากาชาดไทย แพทย์หญิงลิดา ปริยกนก ผู้อํานวยการศูนย์ดวงตาสภากาชาดนายอนุรุธ ว่องวานิช รองประธานคณะกรรมการส่งเสริมกิจการศูนย์รับบริจาคอวัยวะสภากาชาดไทย และคณะนักศึกษาวิทยาลัยป้องกันราชอาณาจักรรุ่นที่ 60 (วปอ.) ตรวจเยี่ยมเสริมพลังการดําเนินงานการรับบริจาคและปลูกถ่ายอวัยวะ เขตสุขภาพที่9
นายแพทย์โสภณกล่าวว่ากระทรวงสาธารณสุข ได้ร่วมมือกับสภากาชาดไทย และภาคีเครือข่าย ดําเนินการปลูกถ่ายอวัยวะ เพื่อช่วยชีวิตผู้ป่วยโรคหัวใจ ตับ ปอดวายระยะสุดท้าย และแก้ปัญหาความพิการของดวงตา โดยเฉพาะการปลูกถ่ายไตซึ่งสามารถช่วยผู้ป่วยโรคไตวายเรื้อรังระยะสุดท้ายให้มีอัตราการเจ็บป่วย และเสียชีวิตต่ํากว่าการฟอกเลือดหรือล้างไตทางช่องท้อง ปัญหาที่สําคัญคือ การขาดแคลนอวัยวะที่จะนํามาปลูกถ่าย ทําให้มีผู้รอรับการปลูกถ่ายจํานวนมาก และบางส่วนเสียชีวิตระหว่างรอ
กระทรวงสาธารณสุข จึงได้กําหนดให้โรงพยาบาลศูนย์/โรงพยาบาลทั่วไป/โรงพยาบาลชุมชนที่มีความพร้อมรับบริจาคอวัยวะและดวงตาผู้เสียชีวิตจากภาวะสมองตายตามแผนพัฒนาระบบบริการสาขาที่ 13 มีเป้าหมาย “เพิ่มปลูกถ่าย ลดการตาย ได้คิวเร็ว”จะเน้นการรับบริจาคอวัยวะและดวงตา พัฒนาทีมนําอวัยวะออก(Regional Harvesting Team)และพัฒนาให้มีศูนย์ปลูกถ่ายไต (Kidney Transplant Center)เขตสุขภาพละอย่างน้อย1แห่งเพื่อสามารถดําเนินการได้ภายในเขตสุขภาพซึ่งเขตสุขภาพที่ 9 มีการดําเนินงานที่เข้มแข็ง มีการหมุนเวียนพยาบาลผู้ประสานการขอรับบริจาคอวัยวะจากญาติผู้เสียชีวิตจากภาวะสมองตายตลอด 24 ชั่วโมง ทําให้ประสานขอรับบริจาคอวัยวะได้สูงสุดในระดับเขต มีผู้บริจาคอวัยวะ 29 รายจากเขตสุขภาพทั้งหมด 138 ราย
ผลการดําเนินงานรอบ 7 เดือน ปีงบประมาณ2561มีจํานวนผู้บริจาคอวัยวะในโรงพยาบาลทั่วประเทศรวม155ราย ผู้ป่วยได้รับการปลูกถ่ายอวัยวะไปถึง353ราย เป็นการปลูกถ่ายไตถึง288ราย ในขณะที่การปลูกถ่ายกระจกตาในโครงการดวงตาสดใส เทิดไท้84พรรษามหาราชินี ในรอบ 6 เดือน มีผู้ป่วยกระจกตาพิการได้รับการปลูกถ่ายดวงตา447ดวงตายังคงมีผู้รอรับการปลูกถ่ายอวัยวะ5,987ราย และรอรับการปลูกถ่ายกระจกตาอีก12,042รายสําหรับการปลูกถ่ายไตในรอบ 10 ปีที่ผ่านมา มีผู้ป่วยรอรับการปลูกถ่ายไตสะสม 5,573 รายในปี 2560 มีผู้ได้รับการปลูกถ่ายไต 543 ราย
“กระทรวงสาธารณสุข ได้ให้โรงพยาบาลทุกแห่งรณรงค์ให้ประชาชนบริจาคอวัยวะและดวงตา เพื่อช่วยชีวิตผู้ป่วยที่ยังรอรับการปลูกถ่ายอวัยวะที่ยังมีอยู่เป็นจํานวนมาก ตั้งเป้าหมายในปี 2561มีจํานวนผู้ยินยอมบริจาคอวัยวะผู้เสียชีวิตจากภาวะสมองตายเป็น 0.4 ต่อ 100 จํานวนผู้เสียชีวิตในโรงพยาบาล และผู้ยินยอมบริจาคดวงตา 1.2 ต่อ 100 จํานวนผู้เสียชีวิตในโรงพยาบาล”นายแพทย์โสภณกล่าว
********************************* 4 มิถุนายน 2561
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 10 มิถุนายน 2563 [กระทรวงสาธารณสุข]
วันพุธที่ 10 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 10 มิถุนายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 10 มิถุนายน 2563
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่10 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 4 ราย เป็นคนไทยที่เดินทางกลับจากต่างประเทศและเข้ารับการเฝ้าระวังในสถานที่รัฐจัดให้ (อินเดีย 2 ราย, ปากีสถาน 1 ราย, มาดากัสการ์ 1 ราย) มีผู้ป่วยกลับบ้านได้ 4 ราย ยอดผู้ป่วยกลับบ้านสะสม 2,981 ราย หรือคิดเป็นร้อยละ 95.39 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 86 ราย หรือร้อยละ 2.75 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,125 ราย
สถานการณ์ผู้ติดเชื้อในประเทศไทยระยะหลังมีการพบผู้ติดเชื้อรายใหม่ที่ไม่แสดงอาการเพิ่มมากขึ้น ส่วนใหญ่เป็นกลุ่มนักเรียนนักศึกษา และกลุ่มคนวัยทํางาน ซึ่งสอดคล้องกับรายงานการสอบสวนโรคของกรมควบคุมโรค กระทรวงสาธารณสุข พบว่า กลุ่มอายุที่มีอัตราการติดเชื้อโควิดสูงสุด คือผู้ที่อยู่ในช่วงอายุ 20 – 29 ปี จํานวน 806 ราย หรือประมาณร้อยละ 26 ของผู้ติดเชื้อทั้งหมด โดยกลุ่มนี้เป็นผู้ที่อยู่ในวัยเรียนและวัยทํางาน มีร่างกายแข็งแรง เมื่อป่วยมักจะไม่แสดงอาการ จึงมีความเสี่ยงสูงที่จะแพร่กระจายเชื้อสู่ผู้อื่นได้ง่าย ผนวกกับภาครัฐได้ผ่อนปรนมาตรการในระยะต่างๆ ทําให้ประชาชนรู้สึกผ่อนคลายออกท่องเที่ยวตามสถานที่ต่างๆ โดยเฉพาะการใช้บริการขนส่งสาธารณะ หรือการร่วมงานพิธีการและกิจกรรมทางศาสนา มีการรวมตัวของคนเป็นกลุ่มก้อนทําให้เกิดความแออัด หากมีผู้ติดเชื้อปะปนอยู่ อาจมีการแพร่กระจายของเชื้อ เกิดผู้ติดเชื้อรายใหม่และผู้สัมผัสเสี่ยงสูงจํานวนมากได้
ดังนั้น การสวมหน้ากากอนามัย/หน้ากากผ้าทุกครั้งที่ออกนอกบ้าน ยังมีความจําเป็นช่วยลดความเสี่ยงติดเชื้อรวมถึงแพร่เชื้อให้กับผู้ใกล้ชิดและคนในครอบครัวด้วย โดยองค์การอนามัยโลกได้ยืนยันว่า การสวมหน้ากากอนามัย/หน้ากากผ้า ร่วมกับการล้างมือ และการเว้นระยะห่าง 1-2 เมตร ช่วยลดการติดเชื้อโควิด 19 และโรคระบบทางเดินหายใจได้ นอกจากนี้ขอแนะนําการสวมเฟซชิลล์ที่ถูกวิธี คือ ต้องสวมหน้ากากอนามัย/หน้ากากผ้าร่วมด้วย เนื่องจากการสวมเฟซชิลล์อย่างเดียวนอกจากจะไม่เป็นการป้องกันตนเองจากเชื้อโควิด 19 แล้วหากป่วยจะแพร่เชื้อให้กับผู้ที่อยู่รอบข้างได้
****************************** 10 มิถุนายน 2563
รัฐบาลไทย-ข่าวทำเนียบรัฐบาล-รมว.ดิจิทัลฯ เยี่ยมชมการดำเนินงานของศูนย์ไปรษณีย์นครสวรรค์
วันอังคารที่ 12 มิถุนายน 2561
รมว.ดิจิทัลฯ เยี่ยมชมการดําเนินงานของศูนย์ไปรษณีย์นครสวรรค์
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ลงพื้นที่เยี่ยมชมการดําเนินงานของศูนย์ไปรษณีย์นครสวรรค์ เกี่ยวกับระบบในการปฏิบัติงาน พร้อมผลักดันการยกระดับระบบขนส่งสินค้าของประเทศ สนับสนุนการเป็นศูนย์กลางทางการค้า การบริการ การลงทุนในภูมิภาคอาเซียน เพิ่มขีดความสามารถในการแข่งขัน ซึ่งเป็นไปตามแผนยุทธศาสตร์การพัฒนาระบบขนส่งสินค้าของประเทศไทย ฉบับที่ 3 (พ.ศ. 2560 - 2564) สํานักงานคณะกรรมการพัฒนาการเศรษฐกิจและสังคมแห่งชาติ โดยการพัฒนาระบบขนส่งสินค้าต้องมีความทันสมัย รองรับความต้องการของลูกค้าและการแข่งขันกับภาคเอกชนที่ดําเนินธุรกิจในอุตสาหกรรมเดียวกัน ซึ่งบริษัท ไปรษณีย์ไทย จํากัด ได้สนับสนุนการพัฒนาระบบงานด้านต่างๆ และในปี 2562 บริษัทฯ มีแผนงานก่อสร้างอาคารศูนย์ไปรษณีย์แห่งใหม่ พร้อมติดตั้งเครื่องคัดแยกไปรษณียภัณฑ์ พัสดุไปรษณีย์ และไปรษณีย์ด่วนพิเศษ ซึ่งเป็นเทคโนโลยีสมัยใหม่ เข้ามาใช้ในการเพิ่มประสิทธิภาพของงานคัดแยกในอนาคต ทั้งนี้ ศูนย์ไปรษณีย์นครสวรรค์ เป็นลําดับที่ 2 ของศูนย์ไปรษณีย์ในระดับภูมิภาค มีความสําคัญกับระบบงานส่งต่อสิ่งของที่ฝากส่งทางไปรษณีย์ ซึ่งรับผิดชอบการส่งต่อชิ้นงานระหว่างศูนย์ไปรษณีย์กรุงเทพฯ ก่อนการจัดส่งถึงผู้รับตามที่อยู่ปลายทางที่ทําการไปรษณีย์ต่างๆ ในภาคเหนือตอนล่าง เมื่อวันที่ 11 มิถุนายน 2561 ณ ศูนย์ไปรษณีย์นครสวรรค์ อําเภอเมือง จังหวัดนครสวรรค์
********************
รัฐบาลไทย-ข่าวทำเนียบรัฐบาล-ม.ล.ปนัดดาฯ มอบรางวัลเชิดชูบุคคลประกาศเกียรติคุณผู้ทำคุณความดีเป็นศรีแก่แผ่นดิน
วันจันทร์ที่ 30 เมษายน 2561
ม.ล.ปนัดดาฯ มอบรางวัลเชิดชูบุคคลประกาศเกียรติคุณผู้ทําคุณความดีเป็นศรีแก่แผ่นดิน
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรมเป็นประธานในพิธีมอบรางวัลเชิดชูบุคคลผู้ทําคุณความดีเป็นศรีแก่แผ่นดิน
เมื่อวันศุกร์ที่ ๒๗ เมษายน ๒๕๖๑ ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรมเป็นประธานในพิธีมอบรางวัลเชิดชูบุคคลผู้ทําคุณความดีเป็นศรีแก่แผ่นดิน โดยการประกาศเกียรติคุณ“รางวัลเพชรกนก และรางวัลกนกนาคราช” จากหลากหลายสาขาอาชีพ ซึ่งสมาคมผู้ผลิตรายการภาพและเสียง จัดขึ้น ณ หอประชุมใหญ่ บริษัท ทีโอที จํากัด (มหาชน) ถนนแจ้งวัฒนะ กรุงเทพฯ
โอกาสนี้ ม.ล.ปนัดดาฯ กล่าวสุนทรพจน์โดยมีใจความตอนหนึ่งว่า : “การประกาศเกียรติคุณรางวัลเพชรกนกและรางวัลกนกนาคราช ที่ทุกท่านได้รับในวันนี้ เป็นเพียงส่วนหนึ่งที่สังคมของคนเป็นจํานวนมากมีความตระหนักและอยากร่วมกันเสริมสร้างกําลังใจให้กับท่าน อันมีความหมายอย่างยิ่งและความตั้งใจจริงจากผู้จัดโครงการและการเลือกเฟ้นตัวบุคคลเพื่อเข้ารับการประกาศเกียรติคุณ อันเปี่ยมด้วยความตั้งใจ ความสามารถ ความเสียสละ และความมีเมตตากรุณา บ้างเป็นผู้พิพากษา นักพัฒนาสังคมเป็นข้าราชการพลเรือน ครู ทหาร ตํารวจ แพทย์ ผู้กํากับการแสดง ผู้ประพันธ์บท เหล่าศิลปินดาราผู้อํานวยการสถานีโทรทัศน์ สื่อมวลชน ผู้บริหารภาคเอกชน พนักงานรัฐวิสาหกิจ พนักงานห้างร้านพนักงานธนาคาร พนักงานขับรถแท๊กซี่ พนักงานร้านเบเกอรี่ ฯลฯ แต่ทุกคน คือ คนไทยใต้ร่มพระบารมีเดียวกัน มีความเท่าเทียมกันในความเป็นพลเมืองดีของชาติ ปราศจากท่านคนดีย่อมไม่มีที่ยืนกับอีกทั้งไม่มีแบบอย่างของความดี ความวิริยะอุตสาหะ และความยั่งยืนในการกระทําความดีอันถือเป็นปัญหาสําคัญในปัจจุบันที่เราทุกคนต้องช่วยกันปรับปรุงแก้ไข หวังว่าวันนี้ทุกท่านคงได้ประจักษ์แล้วว่า เราทุกคนขอร่วมเป็นกําลังใจกับท่าน เพื่อให้ท่านมุ่งมั่นทําความดีเพื่อส่วนรวมตามสาขาอาชีพที่ท่านมีความรอบรู้ มีความชํานาญการ ยังความร่มเย็นเป็นสุขแก่ประเทศชาติสืบไป”
รัฐบาลไทย-ข่าวทำเนียบรัฐบาล-กระทรวงเกษตรฯ เผย 1 เม.ย. นี้ เตรียมปล่อยน้ำสู่พื้นที่ลุ่มต่ำตอนบน บริเวณทุ่งบางระกำเพื่อปลูกข้าว สำหรับที่ดอน 1.92 ล้านไร่
วันพุธที่ 29 มีนาคม 2560
กระทรวงเกษตรฯ เผย 1 เม.ย. นี้ เตรียมปล่อยน้ําสู่พื้นที่ลุ่มต่ําตอนบน บริเวณทุ่งบางระกําเพื่อปลูกข้าว สําหรับที่ดอน 1.92 ล้านไร่
กระทรวงเกษตรฯ เผย 1 เม.ย. นี้ เตรียมปล่อยน้ําสู่พื้นที่ลุ่มต่ําตอนบน บริเวณทุ่งบางระกําเพื่อปลูกข้าว สําหรับที่ดอน 1.92 ล้านไร่ เริ่มเพาะปลูกเมื่อกรมอุตุฯ ประกาศเข้าสู่ฤดูฝน และพื้นที่ตอนล่างนครสวรรค์ลงมาเริ่มส่งน้ําเพื่อการเพาะปลูกข้าวรอบที่ 1 ตั้งแต่ 1
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยว่า ตามที่ได้มีการกําหนดแผนปลูกข้าวนาปี ในบริเวณพื้นที่ลุ่มต่ําในช่วงปลายเดือนมีนาคม บริเวณพื้นที่อําเภอบางระกํา จังหวัดพิษณุโลก และบริเวณจังหวัดสุโขทัย นั้น กระทรวงเกษตรและสหกรณ์ โดยกรมชลประทาน ได้เตรียมแผนส่งน้ําเพื่อการเพาะปลูก ซึ่งครอบคลุมพื้นที่ลุ่มต่ํา 265,000 ไร่ โดยได้เริ่มส่งน้ําเข้าไปในระบบชลประทาน ตั้งแต่วันที่ 20 มีนาคม 2560 เพื่อให้เกษตรกรในพื้นที่ลุ่มต่ําทําการเพาะปลูกได้พร้อมกันตั้งแต่วันที่ 1 เมษายน 2560 เป็นต้นไป
นายสัญชัย เกตุวรชัย อธิบดีกรมชลประทาน กล่าวเพิ่มเติมว่า แผนการส่งน้ําที่กรมชลประทานได้เตรียมไว้มีวัตถุประสงค์เพื่อลดความเสียหายของผลผลิตเมื่อถึงฤดูน้ําหลาก โดยมีการขยับแผนการปลูกข้าวไปเป็น 1 เมษายน เพื่อจะได้เก็บเกี่ยวผลผลิตก่อนเดือนสิงหาคม และเป็นการเตรียมพื้นที่สําหรับกักเก็บน้ําไม่ให้ไหลลงสู่พื้นที่ด้านล่าง และเกษตรกรยังสามารถใช้ประโยชน์จากพื้นที่ได้ อาทิ ทําการประมง เป็นต้น
สําหรับการคาดการณ์ปริมาณน้ํา ณ 1 พฤษภาคม 2560 มีปริมาณน้ํา 4,463 ล้าน ลบ.ม. ซึ่งจัดสรรเพื่อสนับสนุนการอุปโภค-บริโภค และรักษาระบบนิเวศน์ 18 ล้าน ลบ.ม./วัน และสนับการเพาะปลูกในลุ่มน้ําเจ้าพระยา แบ่งเป็น 1) พื้นที่ตอนบน ตั้งแต่จังหวัดนครสวรรค์ขึ้นไป ในพื้นที่ลุ่มต่ํา ทุ่งบางระกํา พื้นที่ 0.265 ล้านไร่ เริ่มส่งน้ําเพื่อการเพาะปลูกข้าว ตั้งแต่ 1 เมษายน 2560 พื้นที่ดอน 1.92 ล้านไร่ เริ่มเพาะปลูกเมื่อกรมอุตุฯประกาศเข้าสู่ฤดูฝน โดยให้ใช้น้ําฝนทําการเกษตรเป็นหลัก และเสริมด้วยน้ําท่า และน้ําจากระบบชลประทาน 2) พื้นที่ตอนล่าง ตั้งแต่จังหวัดนครสวรรค์ลงมา ในพื้นที่ลุ่มต่ํา พื้นที่ 1.15 ล้านไร่ จะเริ่มส่งน้ําเพื่อการเพาะปลูกข้าวรอบที่ 1 ตั้งแต่ 1 พฤษภาคม 2560 ครอบคลุมพื้นที่ทุ่งท่าวุ้ง ทุ่งเชียงราก ทุ่งบางกุ่ม ทุ่งฝั่งซ้ายคลลองชัยนาท-ป่าสัก ทุ่งผักไห่ ทุ่งป่าโมก ทุ่งบางบาล และทุ่งเจ้าเจ็ด พื้นที่ดอน 4.27 ล้านไร่ เริ่มเพาะปลูกเมื่อกรมอุตุนิยมวิทยา ประกาศว่าเข้าสู่ฤดูฝน โดยใช้น้ําฝนเป็นหลักในการทําการเกษตร และเสริมด้วยน้ําท่า และน้ําจากระบบชลประทาน
“ทั้งนี้ ได้สั่งการให้อธิบดีกรมชลประทาน ทําหนังสือชี้แจงถึงผู้ว่าราชการจังหวัดในพื้นที่ที่เกี่ยวข้อง และเตรียมส่งเจ้าหน้าที่ลงพื้นที่ชี้แจงถึงมาตรการดังกล่าว ให้เกษตรกรและประชาชนรับทราบอย่างทั่วถึง เพื่อเป็นการสร้างความเข้าใจที่ถูกต้องและเตรียมรับมือได้อย่างเหมาะสมเมื่อฤดูกาลเพาะปลูกมาถึง” พลเอกฉัตรชัย กล่าว
...............................
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ธ.ก.ส. พร้อมจ่ายเงินเยียวยาเดือนที่ 2 แก่เกษตรกรกว่า 7.14 ล้านราย เริ่ม 15 มิ.ย.นี้
วันพฤหัสบดีที่ 11 มิถุนายน 2563
ธ.ก.ส. พร้อมจ่ายเงินเยียวยาเดือนที่ 2 แก่เกษตรกรกว่า 7.14 ล้านราย เริ่ม 15 มิ.ย.นี้
ธ.ก.ส. เตรียมจ่ายเงินเยียวยาเดือนที่ 2 ให้กับเกษตรกรที่ได้รับโอนเงินในเดือนแรกไปแล้วจํานวนกว่า 7.14 ล้านราย วงเงินกว่า 35,000 ล้านบาท โดยเริ่มโอนเงินเข้าบัญชีเกษตรกรโดยตรงตั้งแต่วันที่  15-21 มิ.ย. 63 นี้ วันละ 1 ล้านราย
ธ.ก.ส. เตรียมจ่ายเงินเยียวยาเดือนที่ 2 ให้กับเกษตรกรที่ได้รับโอนเงินในเดือนแรกไปแล้วจํานวนกว่า 7.14 ล้านราย วงเงินกว่า 35,000 ล้านบาท โดยเริ่มโอนเงินเข้าบัญชีเกษตรกรโดยตรงตั้งแต่วันที่ 15-21 มิ.ย. 63 นี้ วันละ 1 ล้านราย ส่วนเกษตรกรที่อยู่ระหว่างการอุทธรณ์ การตรวจสอบข้อมูลสถานะและเลขที่บัญชี ธ.ก.ส. พร้อมโอนเงินต่อเนื่องทันทีเมื่อได้รับข้อมูลที่ผ่านการตรวจสอบแล้วจากกระทรวงเกษตรและสหกรณ์
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. พร้อมจ่ายเงินช่วยเหลือเยียวยาเกษตรกรที่ได้รับผลกระทบจากการแพร่ระบาดของเชื้อไวรัส COVID-19 ตามมติคณะรัฐมนตรี ในเดือนที่ 2 (มิถุนายน 2563) จํานวน 5,000 บาท แก่เกษตรกรที่ได้รับโอนเงินในเดือนแรกไปแล้ว โดยจะทําการตรวจสอบสถานะการมีชีวิตอีกครั้ง จากนั้นจะทยอยโอนเงินเข้าบัญชีเกษตรกรโดยตรงตั้งแต่วันที่ 15 -21 มิถุนายน 2563 ต่อเนื่องทุกวันไม่เว้นวันหยุด วันละประมาณ 1 ล้านราย สําหรับเกษตรกรที่อยู่ระหว่างการยื่นอุทธรณ์กับกระทรวงเกษตรและสหกรณ์ (กษ.) ผู้ที่อยู่ระหว่างการตรวจสอบข้อมูลเพิ่มเติมทั้งเรื่องสถานะและเลขที่บัญชี เมื่อได้รับข้อมูลที่ผ่านการตรวจสอบจาก กษ. แล้ว ธ.ก.ส. จะดําเนินการ โอนเงินต่อเนื่องทันที
สําหรับผลการดําเนินงานการจ่ายเงินช่วยเหลือเยียวยาเกษตรกรในเดือนแรก (พฤษภาคม 2563) ธ.ก.ส. ได้โอนเงินให้เกษตรกรไปแล้ว 7,145,330 ราย เป็นเงิน 35,726.65 ล้านบาท จากจํานวนเกษตรกรที่ กษ. ส่งมาให้จํานวน 7,684,132 ราย ทั้งนี้ สาเหตุที่โอนไม่ได้เนื่องจากไม่พบบัญชีเงินฝากหรือบัญชีไม่ถูกต้องจํานวน 165,769 ราย อยู่ระหว่างตรวจสอบบัญชี 148,702 ราย และอยู่ระหว่างการส่งคืนข้อมูลให้ กษ. ตรวจสอบจํานวน 224,331 ราย (ตรวจสอบสถานะจํานวน 132,905 ราย และเป็นข้าราชการจํานวน 91,426 ราย)
กรณีผู้ที่มีสิทธิ์รับเงินเยียวยาแต่ไม่ประสงค์รับเงิน สามารถติดต่อหน่วยงานที่ท่านขึ้นทะเบียนเกษตรกรเพื่อแจ้งความประสงค์ไม่รับเงินดังกล่าว ซึ่ง กษ. จะรวบรวมข้อมูลเพื่อแจ้งมายัง ธ.ก.ส. เพื่อดําเนินการต่อไป ในส่วนของเกษตรกรที่ได้รับสิทธิ์ภายหลังการอุทธรณ์กับ กษ. ท่านสามารถแจ้งเลขที่บัญชีเงินฝาก เพื่อรอรับการโอนเงินผ่านทางเว็บไซต์ www.เยียวยาเกษตรกร.com ทั้งนี้ จะเป็นบัญชีของธนาคารใดก็ได้ โดยไม่จําเป็นต้องมาเปิดบัญชีใหม่กับ ธ.ก.ส. ซึ่งวิธีที่สะดวกรวดเร็วที่สุดคือควรเป็นบัญชีที่ผูกพร้อมเพย์กับบัตรประชาชน และท่านสามารถตรวจสอบสถานะการโอนเงินผ่านทางเว็บไซต์ www.เยียวยาเกษตรกร.com ได้ตั้งแต่วันที่ 15 มิถุนายน 2563 เป็นต้นไป